Document ID: 31997D0313

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Μαΐου 1997 για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπει η συμφωνία όσον αφορά την αλιεία στα ύδατα της Νήσου του Μαυρικίου μεταξύ της Ευρωπαϊκής Οικονομικής Κοινότητας και της κυβέρνησης της Νήσου του Μαυρικίου για την περίοδο από 1ης Δεκεμβρίου 1996 έως τις 30 Νοεμβρίου 1999 (97/313/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συμφωνία μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου σχετικά με την αλιεία στα ανοικτά του Μαυρικίου (1),
την πρόταση της Επιτροπής,
Εκτιμώντας:
ότι η Κοινότητα και ο Μαυρίκιος διεξήγαγαν διαπραγματεύσεις για να καθορίσουν τις τροποποιήσεις ή συμπληρώσεις που πρέπει να γίνουν στη συμφωνία σχετικά με την αλιεία στα ανοικτά του Μαυρικίου στο τέλος της περιόδου εφαρμογής του πρωτοκόλλου 7
ότι, κατά το πέρας των εν λόγω διαπραγματεύσεων, μονογραφήθηκε ένα νέο πρωτόκολλο στις 26 Νοεμβρίου 1996 7
ότι, με αυτό το πρωτόκολλο, οι αλιείς της Κοινότητας διατηρούν τις αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Νήσου του Μαυρικίου για την περίοδο από την 1η Δεκεμβρίου 1996 έως τις 30 Νοεμβρίου 1999 7
ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το συντομότερο το εν λόγω πρωτόκολλο 7 ότι, για το λόγο αυτό, τα δύο μέρη μονογράφησαν συμφωνία υπό μορφήν ανταλλαγής επιστολών που προβλέπει την προσωρινή εφαρμογή του μονογραφημένου πρωτοκόλλου από την επόμενη της ημέρας που λήγει το ισχύον πρωτόκολλο 7 ότι θα πρέπει να συναφθεί η συμφωνία υπό μορφήν ανταλλαγής επιστολών με την επιφύλαξη οριστικής απόφασης δυνάμει του άρθρου 43 της συνθήκης,
ΑΠΟΦΑΣΙΖΕΙ:
Άρθρο 1
Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπει η συμφωνία όσον αφορά την αλιεία στα ύδατα της Νήσου του Μαυρικίου μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου για την περίοδο από την 1η Δεκεμβρίου 1996 έως τις 30 Νοεμβρίου 1999 εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών δεσμεύοντας την Κοινότητα.
Βρυξέλλες, 20 Μαΐου 1997.

Labels: 18
15
5
6